《偈颂一百零二首》
宋代·释慧远

正如穷汉破衫袖，也不与万法为侣。
捺著头，掀尾举，
西江吸尽铁船浮，活捉泥牛和角煮。
泼天大，些子许，
君不见二月三月寒食天，桃花杏花落如雨。
一口吸尽西江水，栗棘金圈饶得底。
解道心空及第归，此去西天十万里。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。